Barankabermecha

Barankabermecha () – miestas šiaurės rytų Kolumbijoje, Santandero departamente, prie Magdalenos upės, 75 m aukštyje, 110 km į vakarus nuo Bukaramangos. 208,5 tūkst. gyventojų.

Miestas įkurtas 1536 m. Iki pat 1922 m., kai apylinkėse buvo rasta nafta, Barankabermecha buvo maža gyvenvietė.

Svarbus naftos gavybos ir perdirbimo centras. Upių uostas. Žvejyba. Kukurūzų, bananų, jukos, kakavos auginimas.

Barankabermecha garsėja, kaip vienas pavojingiausių Kolumbijos miestų. Čia veikia pusiau militaristinės, teroristinės, narkomafijos grupuotės. Neretai grobiami žmonės, vyksta žudynės.

Kolumbijos miestai